Document ID: 32004R2000

KOMISIJOS REGLAMENTAS (EB) Nr. 2000/2004
2004 m. lapkričio 19 d.
leidžiantis atlikti tekstilės gaminių ir drabužių, kurių kilmės šalis yra Korėjos Respublika, kiekybinių apribojimų perkėlimus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių (1), ypač į jo 7 straipsnį,
kadangi:
(1)
Europos ekonominės bendrijos ir Korėjos Respublikos susitarimo dėl prekybos tekstilės gaminiais, parafuoto 1986 m. rugpjūčio 7 d. ir patvirtinto Tarybos sprendimu 87/471/EEB (2), su paskutiniais pakeitimais, padarytais Susitarimu pasikeičiant raštais, parafuotu 1994 m. gruodžio 22 d. ir patvirtintu Tarybos sprendimu 95/131/EB (3), numatoma, kad galima vykdyti perkėlimus iš vienų kvotos metų į kitus.
(2)
2004 m. rugsėjo 6 d. Korėjos Respublika pateikė prašymą atlikti perkėlimus iš vienų kvotos metų į kitus.
(3)
Korėjos Respublikos paprašytiems perkėlimams yra taikomos lankstumo nuostatos, nurodytos Reglamento (EEB) Nr. 3030/93 7 straipsnyje ir apibrėžtos minėto reglamento VIII priedo 9 skiltyje.
(4)
Todėl reikėtų patenkinti prašymą.
(5)
Reikėtų, kad šis reglamentas įsigaliotų kitą dieną nuo jo paskelbimo tam, kad ūkio subjektai galėtų kuo greičiau tuo pasinaudoti.
(6)
Priemonės, nustatytos šiame reglamente, atitinka Tekstilės komiteto, įsteigto Reglamento (EEB) Nr. 3030/93 17 straipsniu, nuomonę,
PRIĖMĖ ŠĮ REGLAMENTĄ:
1 straipsnis
Tekstilės gaminių, kurių kilmės šalis yra Korėjos Respublika, 2004 kvotos metų kiekybinių apribojimų perkėlimai yra leidžiami pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 19 d.

Labels: 3
1
15
18